Държавен вестник, бр. 95, 2008 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  95
ПОСТАНОВЛЕНИЕ № 257
ОТ 27 ОКТОМВРИ 2008 Г.
за промени в структурата на Тракийския
университет—Стара Загора
МИНИСТЕРСКИЯТ СЪВЕТ
П О С Т А Н О В И :
Чл. 1. Открива Стопански факултет в струк-
турата на Тракийския университет—Стара За-
гора.
Чл. 2. Закрива Българо-германския аграрен
колеж в структурата на Тракийския универси-
тет—Стара Загора.
Преходни и заключителни разпоредби
§ 1. Студентите от закрития Българо-герман-
ски аграрен колеж продължават обучението си
в Аграрния факултет в структурата на Тракийс-
кия университет—Стара Загора, по специалност-
та “Животновъдство” или “Агрономство” за
придобиване на образователно-квалификацион-
на степен “бакалавър” по чл. 42, ал. 1, т. 1, бук-
ва “б” от Закона за висшето образование.
§ 2. Движимото имущество и архивът на зак-
рития Българо-германски аграрен колеж се
предоставят на Тракийския университет—Ста-
ра Загора.
§ 3. В чл. 2, ал. 1 от Постановление № 62 на
Министерския съвет от 1996 г. за определяне
факултетската структура на Тракийския уни-
верситет—Стара Загора (обн., ДВ, бр. 29 от
1996 г.; изм. и доп., бр. 67 от 2002 г. и бр. 15 от
2007 г.), се създава т. 8:
“8. Стопански факултет”.
§ 4. Постановлението се приема на основание
чл. 9, ал. 3, т. 3 от Закона за висшето образование.
§ 5. Постановлението влиза в сила от деня
на обнародването му в “Държавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
5082
ПОСТАНОВЛЕНИЕ № 258
ОТ 27 ОКТОМВРИ 2008 Г.
за изменение на Постановление № 121 на Ми-
нистерския съвет от 2007 г. за определяне на
реда за предоставяне на безвъзмездна финан-
сова помощ по оперативните програми, съфи-
нансирани от Структурните фондове и Кохе-
зионния фонд на Европейския съюз, и по Прог-
рама ФАР на Европейския съюз  (обн., ДВ, бр. 45
от 2007 г.; изм. и доп., бр. 38, 61 и 81 от 2008 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. В § 1, т. 7 от допъл-
нителните разпоредби изречение второ се из-
меня така:
“За целите на Оперативна програма “Окол-
на среда” конкретни бенефициенти по приори-
тетна ос 1 са и басейновите дирекции за управ-
ление на водите по смисъла на Закона за води-
те, а по приоритетна ос 3—и дирекциите на на-
ционалните паркове, регионалните инспекции
по околната среда и водите, дирекция “Нацио-
нална служба за защита на природата” на Ми-
нистерството на околната среда и водите и ди-
рекциите на природните паркове.”
Министър-председател:
Сергей Станишев
Главен секретар на Министерския съвет:
Севдалин Мавров
5083
ПОСТАНОВЛЕНИЕ № 259
ОТ 27 ОКТОМВРИ 2008 Г.
за предоставяне на средства от републикан-
ския бюджет за закупуване на акции от дър-
жавата във връзка с увеличението на капи-
тала на търговско дружество
МИНИСТЕРСКИЯТ СЪВЕТ
П О С Т А Н О В И :
Чл. 1. Дава съгласие за закупуване от дър-
жавата чрез бюджета на Министерството на
икономиката и енергетиката на акции на стой-
ност 300 000 000 лв. за увеличаване капитала
на “Български енергиен холдинг”—ЕАД, с
които последващо да бъде увеличен капита-
лът на “Национална електрическа компания”—
ЕАД, с цел изпълнение на проекта за изграж-
дане на нова ядрена мощност на площадката
на АЕЦ “Белене”.
Чл. 2. Министърът на финансите да извър-
ши необходимите корекции по централния
бюджет и по бюджета на Министерството на
икономиката и енергетиката за 2008 г. при ус-
ловията и по реда на § 25, ал. 11 от преходните
и заключителните разпоредби на Закона за
държавния бюджет на Република България за
2008 г. и чл. 34, ал. 1 от Закона за устройството
на държавния бюджет и да преведе средствата
по чл. 1.
Заключителни разпоредби
§ 1. Постановлението се приема на основа-
ние чл. 28, ал. 1 от Закона за устройството на
държавния бюджет.
§ 2. Изпълнението на постановлението се
възлага на министъра на финансите и на ми-
нистъра на икономиката и енергетиката.
§ 3. Постановлението влиза в сила от деня
на обнародването му в “Държавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
5084